எம். எம். சிறீலேகா

மணிமேகலா சிறீலேகா (Manimekhala Srilekha) (பிறப்பு கோடூரி சிறீலேகா) தொழில் ரீதியாக எம். எம். சிறீலேகா என்று அழைக்கப்படும் இவர் ஓர் இந்தியத் திரைப்படப் பின்னணி பாடகரும் மற்றும் இசையமைப்பாளரும் ஆவார். இவர் தெலுங்குத் திரைப்படத்துறையில் தனது படைப்புகளுக்காக முக்கியமாக அறியப்படுகிறார்.Ugadi Puraskar awards for women – The Hindu தெலுங்குத் திரைப்படத் துறையில் உள்ள ஒரே பெண் இசையமைப்பாளர் இவர் மட்டுமே. இவரது தந்தைவழி மாமா கே. வி. விஜயேந்திர பிரசாத் இயக்கிய ஸ்ரீவல்லி (2017) இவரது 75 வது படமாகும்.

 சொந்த வாழ்க்கை மற்றும் தொழில் 
சிறீலேகா இசையமைப்பாளர் மரகதமணி மற்றும் பிரபல இயக்குநர் இராஜமௌலி ஆகியோரின் உறவினர் ஆவார். 2003 ஆம் ஆண்டில் புட்டா பிரசாத் என்பவரை மணந்தார். இவர்களுக்கு ஒரு மகன் உள்ளார்.

சிறீலேகா தனது ஒன்பது வயதில் பின்னணிப் பாடகராக தனது வாழ்க்கையைத் தொடங்கினார். மேலும் இசை இயக்கத்தில் தனது சகோதரருக்கு உதவினார். இவர் தனது 12 வயதில் நாளைய தீர்ப்பு என்ற திரைப்படத்தின் மூலம் இசையமைப்பாளராக மாறினார். இது பிரபல தமிழ் திரைப்பட நட்சத்திரமான விஜய் நடித்த முதல் படமாகும். பின்னர் முப்பலனேனி சிவன் இயக்கத்தில் வெளியான தாஜ்மஹால் (1995) மற்றும் தாசரி நாராயண ராவ் இயக்கத்தில் வெளிவந்த நானகாரு ஆகிய திரைப்படங்களுக்கு இசையமைத்தார்.

தெலுங்கு, தமிழ், கன்னடம் மற்றும் மலையாள மொழிகளில் பல திரைப்படங்களுக்கு இசையமைத்துள்ளார். தென்னிந்திய திரைப்படங்களைத் தவிர, ஹம் ஆபகே தில் மே ரெஹ்தே ஹை (1999), மேரே சப்னோன் கி ரானி, ஆகாஸ் (2000) போன்ற இந்திப் படங்களுக்கும் இசையமைத்துள்ளார்.MM Srilekha Biography, MM Srilekha Profile – entertainment.oneindia.in

 மேற்கோள்கள் 

 வெளி இணைப்புகள் 


பகுப்பு:1982 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:வாழும் மக்கள்